Miss Universe 1970

Ang **Miss Universe 1970** ay ang ika-19 na edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong 11 Hulyo 1970.

Pagkatapos ng kompetisyon, kinoronahan ni Gloria Diaz ng Pilipinas si Marisol Malaret ng Porto Riko bilang Miss Universe 1970. Ito ang kauna-unahang tagumpay ng Porto Riko sa kasaysayan ng kompetisyon. Nagtapos bilang first runner-up si Deborah Shelton ng Estados Unidos, habang nagtapos bilang second runner-up si Joan Zealand ng Australya.

Mga kandidata mula sa animnapu't-tatlong bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikaapat pagkakataon, samantalang si June Lockhart ang nagbigay ng komentaryo sa buong kompetisyon.

## Kasaysayan 
thumb|Miami Beach Auditorium, ang lokasyon ng Miss Universe 1970|250x250px

### Queen of Expo '70 
Bago ang kompetisyon sa Miami Beach, lumipad ang limampu't-anim sa mga kandidata papuntang Osaka, Hapon para sa Queen of Expo '70 *pageant* na ginanap sa 1970 Osaka Exposition noong Hunyo 20, 1970. Hindi lahat ng mga kandidata ay nakadalo sa naturang *pageant*, at hindi makakaapekto ang kinalabasan ng *pageant* sa iskor ng mga kandidata sa opisyal na kompetisyon sa Miami. Ginawa lamang ang kompetisyong ito upang maging isang eksperimento dahil ang mga hurado sa kompetisyong ito ay mga kompyuter imbis na tao. Nagwagi si Josephine Wong ng Malaysia sa kompetisyong ito.

### Pagpili ng mga kalahok 
Ang mga kalahok mula sa 63 mga bansa at teritoryo ay napili upang kumalahok sa kompetisyon.

#### Mga unang pagsali, pagbalik, at pag-urong sa kompetisyon 
Unang sumali sa edisyong ito ang bansang Czechoslovakia, at bumalik ang mga bansang Libano, Panama, Paragway, at Portugal. Huling sumali noong 1965 ang Portugal, noong 1967 ang Panama at Paragway, at noong 1968 ang Libano. 

Hindi sumali ang mga bansang Bonaire, Taylandiya, at Yugoslavia sa edisyong ito. Bagama't nakasali sa Queen of Expo '70, hindi sumali si Miss Thailand 1969 Warunee Sangsirinavin dahil hindi ito nakaabot sa *age requirement*. Gayunpaman, sumali si Sangsirinavin sa susunod na edisyon. Hindi sumali si Snezana Dzambas ng Yugoslavia dahil ito ay nagkasakit. Gayunpaman, kasama pa rin ito sa *Parade of Nations*. Hindi sumali ang Bonaire sa edisyong ito dahil sa kakulangan sa badyet. Hindi sumali si Bernadette Dunn ng Trinidad at Tobago dahil sa hindi isiniwalat na dahilan.

## Mga resulta 
### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Tulad noong 1966, labinlimang *semifinalist* ang napili sa pamamagitan ng paunang kompetisyon at ang mga *closed-door interview*. Ang labinlimang *semifinalist* ay isa-isang tinawag sa pangwakas na kompetisyon sa walang partikular na pagkakasunud-sunod. Matapos banggitin ang kanilang bansa, isa-isang nakipanayam ang mga *semifinalist* kay Bob Barker. Pagkatapos nito, lumahok sa *swimsuit competition* at *evening gown competition* ang labinlimang *semfinalist,* at kalaunan ay napili ang limang pinalista na lumahok sa *final interview*.

### Komite sa pagpili 
* David Merrick – Amerikanong impresaryo sa Broadway
* Eileen Ford – Amerikanong modelo, tagapagtatag ng ahensiyang *Ford Models*
* Yousuf Karsh – Armenyano-Kanadyanong litratista
* Line Renaud – mangaawit na Pranses
* Corinna Tsopei – Miss Universe 1964 mula sa Gresya
* Edilson Cid Varela – mamamahayag na Brasilenyo
* Earl Wilson – Amerikanong mamamahayag at kolumnista
* Dong Kingman – Tsino-Amerikanong pintor
* Pearl Bailey – Amerikanang aktres

## Mga kandidata 
thumb|250x250px|Mga bansa at teritoryong sumali sa Miss Universe 1970 at ang kanilang mga pagkakalagay.
63 kandidata ang lumahok para sa titulo.

## Mga tala 

## Mga sanggunian 
## Panlabas na kawing 
* 

Kategorya:1970